#### Leksiýa 12. Zähmeti we zähmet haky guramak.

# 12.1. Zähmeti ylmy taýdan guramagyň esasy meseleleri.

# 12.2. Demir ýol ulagynda işgärleriň düzümi

# 12.3. Zähmet haky guramagyň esasy görnüşi.

####

12.1. Adamyň fiziki, akyl hem-de zähmet çekmäge bolan ukyby işçi güýji emele getirýär. Bazar ykdysadyýeti şertde «zähmete bolan ukyp», ýagny, işçi güýji haryda öwürýär. Aýratyn görnüşli bu harydyň beýleki harytlardan tapawudy şu aşakdakylarda görünýär:

1. zähmet özünden gymmat bolan gymmaty döretmäge ukyplydyr;
2. zähmet resursy ulanmazdan islendik önümçiligi amal etmek mümkin däldir;
3. zähmet resurs ulanyşa önümçilik serişde ulanmagyň netijeliligi, hojalygy alyp barmagyň netijesi köp derejede garaşlydyr;
4. zähmet resursa hak tölemek, ulanmak şerti ony ulanmagyň netijeliligine göni täsir edýär;
5. zähmet resurs ulanma prosese sosial faktor has düýpli täsir edýär.

Zähmetiň diňe bir ykdysady gymmatlygy bolman, onuň sosial gymmatlygy hem bar. Ol girdeji çeşmesi bolmak bilen adamyň jemgyýetdäki sosial statusyny kesgitleýär. Şoňa görä döwletiň öňünde duran wajyp wezipe ilatyň mümkin bolan doly meşgullygyny üpjün etmek, zähmet çekmäge has amatly şert döretmek bilen baglanyşyklydyr. Ilatyň iş bilen meşgullygy taýdan döwlet syýasaty işsizligiň derejesini peseltmegi, ilatyň meşgullyk derejesini ýokarlandyrmagy, zähmet bazary ösdürmegi göz öňünde tutýar.

Zähmet işiň häsiýetine baglylykda kärhanada zähmetiň birnäçe görnüşi tapawutlandyrylýar:

1. funksional (esasy işgär, kämekçi işgär, inzener-tehniki işgär, gullukçy, kiçi hyzmat ediji personal);
2. käri boýunça, ýagny, kär we hünär ýerine ýetirýän önümçilik işi boýunça;
3. işgär kwalifikasiýasy, ýagny, ýerine ýetirýän işiniň çylşyrymlylygy boýunça.

Zähmet işiň häsiýetine baglylykda demir ýol ulag kärhanada kadrlar käri, hünäri we taýýarlyk derejesi boýunça tapawutlandyrylýar. *Kär -* kesgitli teoretik bilim we tejribe endik talap edýän zähmet işiň aýratyn görnüşidir. *Hünär* – işgärden goşmaça ýörite bilim we endik talap edýän, ýörite aýratynlyga eýe bolan käriň çägindäki iş görnüşidir. Käri we hünäri boýunça işgärler biri-birinden taýýarlyk derejesi boýunça tapawutlanýar. Zähmet resursyň hil derejesini ýokarlandyrmak kadrlar syýasaty işläp düzmek we durmuşa ornaşdyrmak ýoly bilen amal edilýär.

Zähmet işi bilen baglanyşykly demir ýol ulag kärhanalarda şu meselelere uly üns berilmegi hökman:

1. fiziologiki - işgäriň saglygyny we zähmete ukyplylygyny saklamak maksady bilen zähmet şerti ýeňilleşdirmek;
2. ykdysady - işgäri zähmet öndürjiligi ýokarlandyrmaga, önümiň hilini gowlandyrmaga höweslendirmek;
3. sosial - işgäri durmuş we intelektual taýdan ösdürmek.

12.2. Demir ýol ulag kärhanada zähmet resursa wajyp ähmiýet berilýär. Ulag personalyň taýýarlyk derejesine, netijeli ulanylyşyna köp derejede ulag kärhananyň önümçilik-hojalyk işi garaşlydyr. Demir ýol ulag kärhanalarda «zähmet resurs» düşünjäniň ýerine «kadr», «personal» diýen düşünjeler ulanylýar. *Ulag kärhananyň kadrlary* – umumy we hünär bilime, gatnaşykda duran kärhanasy bilen özara şertnama eýe bolan işgärlerdir. *Ulag kärhananyň personaly* – hünär taýdan taýýarlygy bolan işgärleriň esasy (düzümdäki) düzümidir. Ol iki derejä bölünýär:

1. önümçilik personaly;
2. önümçilik däl personal.

*Önümçilik personala* önümçilik bilen göni baglanyşykly ýa-da oňa hyzmat edýän işgärler, *önümçilik däl personaly* bolsa awiakärhana degişli bolan ýaşaýyş jaý hojalygyň, çagalar we medisina guramalaryň işgärleri emele getirýär.

Demir ýol ulagyň işgärleri iş görnüşi boýunça şeýle peýlanýar:

|  |  |  |
| --- | --- | --- |
| № | Işiň görnüşi | Umumy sandakypaýy, % |
| 1 | Demir ýol ulanylyşy | 52,9 |
| 2 | Ýollary, binalary we gurluşlary abatlamak | 3,3 |
| 3 | Senagat kärhana | 5,6 |
| 4 | HED-ň bejergisi we ätiýaçlyk şaý öndürilişi  | 4,3 |
| 5 | Gurluşyk  | 2,1 |
| 6 | DEÝ-ň bejergisi we ätiýaçlyk şaý öndürilişi  | 14,6 |
| 7 | Ýükleme-düşürme işler | 1,5 |
| 8 | Sagaldyş-sanitar edaralary | 5,4 |
| 9 | Mekdebe çenli ýaşly çagalar edarasy | 4,0 |
| 10 | Taslama guramalary we kärhanalary | 0,9 |
| 11 | Işiň galan görnüşleri | 0,4 |

Demir ýol işgärleriň umumy sanyny işgärler, inzener-tehniki işgärler, gullukçylar, kiçi hyzmat ediji personal we şägirtler ýaly kategoriýalar emele getirýär. Işgärler esasy işde işleýänleriň 75% düzýär. Inzener-tehniki işgärlere ulag kärhanalaryň we bölümleriniň başlyklary, olaryň orunbasarlary we kämekçileri, stansiýa we depo boýunça nobatçylar, inžener-ykdysatçylar, barlagçylar beýl. degişli. Inzener tehniki işgärleriň umumy sanda paýy 13 % deň. Gullukçy topara (8%) buhgalteriýa, kassir, kadrlar bölümiň işgärleri, degişli. Kiçi hyzmat ediji personala (4%) garawul, önümçilik jaýlaryny süpürijiler degişli. Şägirtleriň sany gatnaw prosesinde işleýän işgärleriň 0,2% emele getirýär. Esasy işiň işgärleriň sany hojalyklar boýunça şeýle görnüşde paýlanylýar.

Gatnawyň ýokarlanmagy bilen esasy işde işleýänleriň sanynda gatnaw işi bilen baglanyşykly bolan işgärleriň sany artýär.

Derejesi, dolandyryşda eýeleýän wezipesi boýunça ýolbaşçy düzüm şu aşakdaky basgançagy emele getirýär:

1. aşaky basgançak;
2. ortaky basgançak;
3. ýokary basgançak.

*Aşaky basgançak ýolbaşçylara* ussa, uly ussa, prorab, uly bolmadyk seh başlygy degişli. Ulag kärhana direktory, menzil, ýol bölüm başlygy, birleşigiň direktorlary we olaryň orunbasarlary, iri seh başlyklar *ortaky basgançak ýolbaşçylar* hasaplanýar. *Ýokary basgançak ýolbaşça* maliýe-ykdysady toparyň ýolbaşçylary, iri birleşigiň baş direktory, ministrligiň, agentligiň we gullugyň pudak dolandyryş ýolbaşçylary degişli.

####

12.3. Her bir işgäriň zähmetini kadalaşdyrmak islendik kärhanada zähmeti dogry guramagyň zerur şerti bolup çykyş edýär. Ol zähmetiň esaslandyrylan kadasyny kesgitlemegi göz öňünde tutýar. Zähmeti kadalaşdyrmak kesgitli guramaçylyk-tehniki şertde iş ýerine ýetirmek üçin zerur bolan iş wagty kesgitlemekdir, wagt hem-de öndürme kadany bellemekdir. *Wagt kadasy* bir işçiniň ýa-da işçiler toparyň iş birligi ýerine ýetirmegi üçin kesgitlenen wagtdyr, *öndürme kadasy* bolsa bir işçiniň ýa-da işçiler toparyň wagt birliginde (sagatda, iş çalşygynda, aýda, ýylda) öndürmeli önüm göwrümidir.

*Iş haky* milli girdejiniň pul görnüşinde aňladylan bölegi bolup, her bir işgäriň sarp eden zähmetiniň hili we sany boýunça paýlanýar hem-de özi sarp etmegi üçin oňa gowşurylýar. Başga tarapdan, awiakärhana işgäriň zähmetine töleg önümçilik prosesde işleýän zähmet resurslaryň bahasyny emele getirýär, ýagny, iş haky önümçilik hem-de höweslendiriş funksiýany ýerine ýetirýär. Iş haky çekilen zähmete hak tölemek bilen bir wagtda awiakärhana işgärlerini zähmet çekmäge höweslendirýär. Bu ulgamy guramakda şu esasy ýörelgeleriň hasaba alynmagy hökmandyr:

* zähmete hak tölemegiň serişdeleri hakyky işlenen bolmaly, ýagny, olaryň jemi kärhananyň iş netijesine, alan girdejisine, resurslaryň rejeli ulanylyşyna, gündelik harajaty tygşytlamaga göni garaşly bolmaly;
* iş haky höweslendiriji funksiýany ýerine ýetirmeli, zähmete hak tölemegiň iň pes derejesi netijeli zähmete höweslendirip bilmez, ol iş haky sosial tölege öwürýär;
* zähmete hak tölemegi zähmet şerti, işgär taýýarlygy, zähmetiň hilini, sanyny, depginini, çylşyrymlylygyny, hasaba alyp amal etmeli;
* her bir işgär zähmet hakyň öz çekýän zähmetiniň netijesi bilen, ähli toparyň zähmet netijesi bilen arabaglanyşygynyň bardygyny görmeli.

Bu ýörelgeler raýat awiasiýada dürli derejedäki işgärleriň zähmetine hak tölemegi guramakda ulanylýar. Awiakompaniýada zähmete hak tölemegiň şu görnüşleri ulanylýar:

1. wagt hasabynda (sagatlaýyn) tölenýän zähmet haky; hakyky işlenen wagt we kesgitli iş hak (tarif stawka işlenen wagta köpeldilýär).
2. potratlaýyn hak tölemek; hakyky edilen önümiň sanyndan ýa-da önümi taýýarlamaga sarp edilen wagtdan ugur almak.
3. tarifsiz zähmete hak tölemek ulgamy; kepillendirilen tarif hak, wezipe hak, sylag, üstüne tölemek ulanylmaýar.
4. komission esasda hak töleme ulgam; zähmet hakyň möçberi kärhananyň düşewündinden gelýän göterim esasynda kesgitlenýär.

Demir ýol ulagynda zähmet haky 2 topara bölünýär.

1. wagt boýunça;
2. eden işine görä.

Zähmet hakyň iki derejesi tapawutlanýar:

1. nominal
2. real.